Source: http://www.bihon.ro/csm-digi-a-terminat-sezonul-regulat-pe-locul-3/2229538
Timestamp: 2019-04-20 00:36:02+00:00

Document:
CSM Digi a terminat sezonul regulat pe locul 3 - BIHON
CSM Digi a terminat sezonul regulat pe locul 3
la	7. aprilie 2019 15:47
Gustavo Guimaraes (la minge) a marcat șase goluri în meciul doi	- © FOTO: ORADEABESTPHOTO.RO
Vicecampioana României la polo, CSM Digi a înregistrat o victorie și o înfrângere în „dubla” din deplasare cu Corona Sportul Studenţesc Braşov, din ultima etapă a sezonului regulat.
Din păcate, cele trei puncte câștigate nu le-au fost suficiente orădenilor pentru a devansa în clasament formația brașoveană. Corona Sportul Studențesc a rămas pe locul secund, iar CSM Digi a încheiat sezonul regulat pe locul 3. Acest fapt le conferă brașovenilor avantajul bazinului propriu în confruntarea din semifinalele turneului play off.
CSM Digi a câștigat primul meci, în care a prestat un joc defensiv de foarte bună calitate. Corona Sportul, una din formaţiile cele mai ofensive din campionat, nu ne-a putut marca decât patru goluri. După o primă jumătate de meci încheiată cu avantaj minim de partea gazdelor, scor 3-2, echipa noastră a controlat ostilităţile în ultimele două sferturi, a egalat prin Inaba şi a preluat apoi conducerea, impunându-se cu scorul de 5-4. Golul victorie a fost marcat de Szabó Roland, cu patru secunde înainte de final.
Apărare modestă
Echipa noastră nu a mai repetat evoluția bună în cea de-a doua partidă. Orădenii s-au apărat foarte slab și le-au permis gazdelor să se distanțeze până la pauza mare, scor 8-5. CSM Digi a redus din diferență în sfertul trei și s-a apropiat la un singur gol în sfertul patru, dar a cedat în final, gazdele impunându-se cu 13-11. De remarcat prestaţia deosebită a jucătorului brazilian Guimaraes, care a înscris nu mai puţin de şase goluri, o cifră mai rar întâlnută la partidele de polo.
Bazinul din Brașov
Corona Sportul Studențesc – CSM Digi Oradea 4-5 (1-0, 2-2, 1-2, 0-1), respectiv 13-11 (4-3, 4-2, 3-4, 2-2)
Corona Sportul Studențesc: Moraru – portar; Jerkovic 1+1, Vl. Georgescu 0+2, Neamțu, Ianc 0+1, Luțescu, Bl. Ivovic 1+3, Vlăsceanu 0+2, A. Crețu 0+1, Oanță 0+2, C. Stan 0+1, Balakirev 2+0, Al. Simion, Grăjdieru, Tâmpa. Antrenor: Aurelian Georgescu. Secund: Adrian Vamoș
CSM Digi: Jivojinovic, Gavriș – portari; Vancsik 1+0, Dobre, N. Ilisie, Inaba 1+3, R. Szabó 3+0, Popoviciu 0+2, Kováts, Gergelyfi, R. Georgescu, Guimaraes 0+6, Remeș, Czenk. Antrenor: Dorin Costrăș. Secund: Ciprian Câmpianu
Arbitri: Mihnea Alexandrescu (Cluj-Napoca), Mihai Bălănescu (București)
Superiorități numerice: 10 (1) – 7 (3), respectiv 11 (4) – 7 (2)
Taguri: Corona Sportul Studentesc Brasov, csm digi, locul 3, polo

References: CSM 
 CSM 
 CSM 

CSM 
 CSM 
 CSM 

CSM 
 csm